Rusia a atacat teritoriul Ucrainei, inclusiv capitala țării, Kiev, folosind rachete hipersonice, în dimineața de 25 martie 2024.
În orașul Kiev au fost auzite explozii și sirenele alarmelor antiaeriene. Primele informații despre atacul masiv al Rusiei au fost transmise de autoritățile Ucrainei. Apoi, un anunț similar a venit din partea ambasadoarei SUA la Kiev, Bridget A. Brink.
"În această dimineață Rusia a atacat din nou Ucraina, cu rachete hipersonice. Explozii puternice în Kiev. De-a lungul ultimelor cinci zile, Rusia a lansat sute de rachete şi drone împotriva unei ţări suverane. Ucraina are nevoie de ajutorul nostru acum. Nu mai este niciun moment de pierdut", a avertizat ambasadoarea SUA într-un mesaj postat pe rețeaua X (Twitter).
Primarul orașului Kiev a anunțat că o clădire cu trei etaje, aflată în districtul Pecerski din centrul capitalei Ucrainei, a fost grav avariată de atacul din dimineața de 25 martie. Fragmente ale unor rachete au căzut și în cartierele Solomianski, Holosivski şi Dnipro. Cel puțin patru persoane civile au fost rănite.
Citește și: